PPK-PSZI:A dezinformáció pszichológiája: összeesküvés-elméletek, álhírek, tévhitek

**Előadó:**Krekó Péter PhD., *egyetemi adjunktus, Szociálpszichológia Tanszék, kreko.peter@ppk.elte.hu*

**A kurzus időpontja és helyszíne:** *péntek, 10-11.30, online.*

**Fogadóóra időpontja és helyszíne:** *Péntek 11.30-12.30, online.*

**A kurzus célja és témája**

A kurzus célja, hogy bevezetést adjon az álhírek, az összeesküvés-elméletek és a dezinformáció pszichológiájába – kitekintve más tudományterületek eredményeire is. A kurzus során mind a dezinformáció kínálati mind keresleti oldalával foglalkozunk. Három dimenzióban ismerkedünk meg a dezinformációval: tartalom, terjedés, funkciók.

A hiedelmek *tartalma* alapján különbséget tehetünk az összeesküvés-elméletek, babonák, városi legendák között. A hiedelmek tartalmának formálásában beszélünk a kulturális tradíciók, a domináns értékek és a történelmi, vallási hagyományok szerepéről.

A különböző típusú téves hiedelmek különböző, de egymással összefüggő *funkciókat* tölthetnek be. A téves hiedelmek episztemológiájának taglalásakor mind egyéni, mind csoportszinten elemezzük azokat a motívumokat, melyek segítik a téves hiedelmek létrejöttét, elfogadását és terjedését.

A *terjedés* módja alapján a tévhitek interperszonális (szóbeszédek, pletykák) és tömegkommunikációs (álhírek, propaganda) csatornákon keresztüli terjedésének mechanizmusait vizsgáljuk, illetve azzal a kérdéssel is foglalkozunk, hogy a kommunikációs technológiák fejlődése (különösen a közösségi média) milyen hatással van a tévhitek, és különös tekintettel az álhírek terjedésére.

Foglalkozunk azzal a kérdéssel is, hogy mennyiben új az a jelenség, amit manapság is tapasztalhatunk, és mennyire megalapozott, illetve releváns a „post-truth” mint elemzési keret.

**A kurzus teljesítése**

**Követelmények és az értékelés módja, szempontjai:**

* Zh (40%)
* Félév végi dolgozat, körülbelül 5 oldalban, a félév témáihoz kapcsolódó, de szabadon választott témából (60%) Értékelés szempontjai: az írás koherenciája, szakirodalmi megalapozottsága, originalitása.

**TÉmák**

|  |  |
| --- | --- |
|  | Miről beszélünk? terminológiai bevezetés. Post-truth, álhírek, összeesküvés-elméletek, dezinformáció |
| *Történeti előzmények* | |
|  | A szóbeszédek, pletykák, városi legendák vizsgálata |
|  | A rémhírek és a kommunikációs pánikok pszichológiája |
|  | A propaganda pszichológiája |
| *A dezinformáció működése* | |
|  | A dezinformáció kínálati oldala: a terjesztők. Mítosz vs. Hazugság. |
|  | Keresleti oldal 1: a dezinformációban való hit funkciói |
|  | Keresleti oldal 2: a dezinformáció terjedése |
| *A dezinformáció tartalma* | |
|  | Zsidóellenes összeesküvés-elméletek |
|  | Tudományellenesség és dezinformáció: motivated rejection of science |
|  | Tudományellenesség és dezinformáció: oltásellenesség, klímaváltozás tagadása |
|  | Koronavírus és dezinformáció |
| *Kitekintés* | |
|  | A babonák szociálpszichológiája |

**olvasmányok**

Allcott, H., & Gentzkow, M. (2017). Social media and fake news in the 2016 election. Journal of Economic Perspectives—Volume 31, Number 2—Spring 2017—Pages 211–236

Benvenuto, S. (2004): Városi legendák. Gondolat kiadó, Budapest.9-106.

Bilewich, M. Cichocka. A. (2015).: The Psychology of Conspiracy. London: Routledge.

Cook, J., Lewandowsky, S. (2011), The Debunking Handbook. St. Lucia, Australia: University of Queensland. November 5. ISBN 978-0-646-56812-6.

DiFonzo, N., & Bordia, P. (2007). Rumor, gossip and urban legends. Diogenes, 54(1), 19-35

Forgas, J. P., & Baumeister, R. (Eds.). (2019). The Social Psychology of Gullibility: Conspiracy Theories, Fake News and Irrational Beliefs. Routledge.

Goodman, R.F.; Ben-Ze’ev, A. (1994). Good Gossip. Kansas: University Press of Kansas. 11-84.

Harari, Y. N. (2014). Sapiens: A brief history of humankind. Random House.

Krekó, P. (2018/2020). Tömegparanoia. Athenaeum Kiadó, Budapest.

Rémhírek, kommunikációs pánikok. In Angelusz–Tardos-Terestyéni (szerk.) In Média, nyilvánosság, közvélemény (szerk:). Budapest: Gondolat, 534-580.

Robins, Robert S., and Jerrold M. Post. (1997). Political paranoia: The psychopolitics of hatred. Yale University Press,

Vyse, S. A. (2013). Believing in Magic: The Psychology of Superstition-Updated Edition. Oxford University Press.

Yablokov, I. (2015). Conspiracy theories as a Russian public diplomacy tool: The case of Russia Today (RT). Politics, 35(3-4), 301-315.